Kabinett

Kabinett (fra fransk cabinet, «lite rom»)«kabinett», NAOB er en forsamling av fremstående medlemmer av en regjering. I noen land, f.eks. Norge, brukes betegnelser som statsråd eller lignende. Et regjeringskabinett er generelt en gruppe mennesker med den konstitusjonelle eller juridiske oppgaven å styre et land eller en stat, eller å gi råd til et statsoverhode, vanligvis fra den utøvende makt. «Cabinet | Political Definition, Government, Function, & Facts», Britannica, 6. juli 2024 Medlemmene deres er kjent som ministre og statssekretærer, og de utnevnes ofte av enten statsoverhoder eller regjeringssjefer.The American Heritage Dictionary of the English Language, 5. utg., hos Wordnik.com Regjeringskabinetter er vanligvis det organet som er ansvarlig for den daglige ledelsen av regjeringen og responsen på plutselige hendelser, mens den lovgivende og dømmende grenen arbeider i et avmålt tempo, i sesjoner i henhold til lange prosedyrer.

Historisk sett er kabinetter etterfølgere av kongelige råd. I Norge er kabinettet det samme som Statsrådet, og i snever forstand også regjeringen.

I noen land, særlig land med parlamentarisme, er det kabinettet som samlet bestemmer regjeringens politiske mål og retning, spesielt med tanke på lovgivning vedtatt av parlamentet. I andre land, som USA, har kabinettet liten felles makt eller innflytelse på lovgivning, og fungerer isteden som et rådgivende organ for statssjefen. I noen land må kabinettet utpekes fra medlemmer av den lovgivende forsamling.

I de fleste land har kabinettmedlemmer tittelen minister, og hver av dem er ansvarlig for en portefølje («handelsminister», osv.). I noen land brukes tittelen sekretær eller statssekretær. Den daglige rollen for kabinettmedlemmer består i å lede et segment av det nasjonale byråkratiet.

Den engelske ordboken Oxford English Dictionary gir Francis Bacon æren i sine essayer (1605) for den første bruken av «kabinettsråd», der det beskrives som en fremmed vane, som han misliker: «For hvilke ulemper Italias lære og Frankrikes praksis i noen kongers tid har innført kabinettsråd; et middel verre enn sykdommen».Francis Bacon (1605): «On Counsel», Essays, Civil and Moral, The Harvard Classics.  1909–14.

 Kabinettstyre under Eneveldet
Kabinettstyre var en regjeringsform som ble benyttet under det danske Eneveldet.
Betegnelsen kommer av at kongen regjerte direkte fra sitt eget kontor, kabinettet. Via sin kabinettsekretær sendte kongen ordre direkte til statsadministrasjonen, og altså utenom statsrådet.

Kabinettsekretær er tittelen på den person som står for en regents eller fyrstes personlige korrespondanse og kontorhold. Under eneveldet i Danmark var det i perioder den mektigste posisjon etter kongens.

Se også
Skyggekabinett
Krigskabinett

 Referanser 

 Eksterne lenker 


Kategori:Politikk
Kategori:Beslutningsorganer